Port Dickson

Port Dickson (juga dikenali sebagai PD) ialah sebuah bandar pantai peranginan yang terkenal terletak di daerah Port Dickson, Negeri Sembilan. Port Dickson terletak di tepi pinggir laut, berperanan sebagai pelabuhan untuk import dan eksport minyak, bijih timah, arang dan lain-lain keperluan.

Ia merupakan kawasan yang kedua terkecil di Negeri Sembilan. Port Dickson menawarkan pantai yang tidak terlalu jauh dari pusat bandarnya untuk penduduk tempatannya berehat.

Port Dickson juga merupakan tempat untuk berkelah, berenang dan sebagainya. Tidak jauh dari Port Dickson juga terdapat pantai seperti Teluk Kemang, Blue Lagoon dan Cape Rachado.

Port Dickson adalah bandar kedua terbesar di Negeri Sembilan, selepas Seremban. Selain itu, Port Dickson adalah salah satu bandar di dalam lingkungan koridor pembangunan Lembah Wawasan Malaysia 2.0. (MVV2.0.)
yang meliputi dua daerah di sebelah barat Negeri Sembilan, iaitu daerah-daerah Seremban dan Port Dickson.

Sejarah 
Port Dickson mendapat nama dari pegawai tinggi British bernama Sir John Frederick Dickson yang telah ditempatkan di Negeri-negeri Selat semasa akhir abad ke-19. Sebelum tempat ini dibangunkan dan dimajukan ianya dikenali dengan nama Tanjung oleh orang Melayu tempatan kerana kedudukannya di sebuah tanjung kecil. Orang Cina dan India tempatan pula menamakan tempat ini sebagai Alang atau Arang oleh kerana berhampiran dengan tanjung tersebut terletak sebuah pulau yang terkenal dengan pengeluaran arangnya dan membekalkannya kepada kawasan berhampiran.

Setelah menyedari Arang mencapai kemajuan yang pesat sebagai kawasan perindustrian dan Tanjung sebagai kawasan bandar yang membangun dengan cepatnya, Setiausaha Negeri-negeri Selat, Sir John Frederick Dickson, terus mewartakan supaya Tanjung dijadikan sebuah pelabuhan yang strategik dan juga menjadikannya sebagai tempat istirahat untuk pegawai dan peladang British.

Pembangunan pelabuhan itu juga membolehkan orang-orang British mengambil kesempatan dari perniagaan rempah, teh dan sutera yang menguntungkan antara India dan China. Aktiviti perdagangan yang sibuk antara peniaga dua negara tersebut menonjolkan Selat Melaka sebagai satu tempat perhentian yang sesuai dan praktikal kerana kedudukannya di pertengahan perjalanan bagi saudagar-saudagar kapal itu.

Bagi melengkapi keberkesanan pelabuhan baru ini, berikutnya pada tahun 1891, satu landasan kereta api sepanjang 39km telah dicadangkan untuk menghubungkan Tanjung dan Sungai Ujong yang sekarang dikenali sebagai Seremban. Pelan yang dirangka membolehkan pelbagai jenis barangan yang dibawa oleh kapal niaga seperti rempah-ratus, beras, ubi kayu diangkut melalui keretapi dari pelabuhan ke Sungai Ujong.

Asal nama

 Port Dickson sempena nama Sir John Frederick Dickson, seorang pegawai British pada zaman penjajahan British.
 Nama asal Port Dickson ialah Tanjung atau Tanjung Tin. Ini kerana muka bumi pantainya berbentuk tanjung kecil yang membolehkan kapal-kapal berlabuh.
 Nama lainnya ialah Arang-Arang kerana ada kilang menghasilkan arang di hadapan pantainya.

Perkembangan

 1901, kilang Shell didirikan. Shell merupakan  syarikat petroleum multinasional berasal dari Belanda. Kilang ini didaftarkan sebagai Syarikat Shell Petrol and Trading  dapat menghasilkan 700 liter tan minyak. Keperluan kilang penapisan  petroleum amat penting agar Malaysia tidak bergantung kepada  minyak dari Pulau Bukom, Singapura. Petroleum mentah diimport dari Arab Saudi, Kuwait, Iraq dan Iran.
 1902  stesen kereta api telah dibina  hingga ke pelabuhan Port Dickson. Kelebihan kereta api ialah  dapat mengangkut barangan secar banyak, pukal dan murah. Contohnya kayu balak, bijih timah, petroleum, kelapa dan lain-lain.
 1933 Port Dickson telah dipilih sebagai penempatan kem Angkatan Tentera Melayu dan Maktab Tentera Persekutuan. Kem ini dinamakan Kem Si Rusa.
 1964 Esso membuka kilang penapisannya sebagai saingan kepada Shell.  Rakyat tempatan diambil bekerja di dalam kilang ini.
 1965 Port Dickson Stesen Janakuasa Tuanku Jaafar dibina bagi membekalkan tenaga elektrik. Janakuasa ini menggunakan  petroleum sebagai bahan bakar. Janakuasa ini sering disalah anggap sebagai kilang Shell dan kilang Esso.
 1 Disember 1979 Majlis Daerah Port Dickson ditubuhkan.

Lokasi 
Bandar yang paling hampir ialah Lukut. Di Lukut terdapat Kota Lukut  yang menempatkan kubu pertahanan warisan Kesultanan Selangor dan Sungai Ujong. Mukim-mukim di Port Dickson merangkumi Sirusa, Telok Kemang, Pasir Panjang dan Linggi.

Ia terletak 32 km dari Seremban dan 90 km dari Kuala Lumpur. Dengan adanya Lebuhraya Seremban-Port Dickson (E29), dan hanya tiga jam setengah dari Singapura melalui Lebuhraya Utara-Selatan, pelancong dari Negeri Sembilan sendiri, warga Lembah Klang bahkan juga dari Singapura lebih mudah datang ke pantai Teluk Kemang dan pantai-pantai sekitarnya. Harga tol adalah RM3.20 bagi kenderaan ringan.

Pantai
Port Dickson terkenal kerana adanya pantai yang panjang dan indah dari Janakuasa Elektrik Tuanku Jaafar hingga ke Pasir Panjang. Pantai Teluk Kemang yang cantik ialah di Batu 8 dan Batu 7. 

Pantainya landai, bersih, pasir putih halus dan dilengkapi dengan kedai makanan, bilik mandi dan tandas serta pondok-pondok rehat. 

Terdapat banyak hotel, chalet dan resort dibina di Teluk Kemang dan di Port Dickson. Antaranya termasuklah:

The Lexis Hibiscus
Ancasa Resort Apartment
Avillion Village Resort
Klana Beach Resort
Avillion Admiral Cove
The Regency Tanjung Tuan Beach Resort
Langit-langi Hotel
D'Wharf Residences @ PD Waterfront
Bayu Beach Resort
Casa Rachado Resort
Corus Paradise Resort
Desa Lagoon Resort
Duta Villa Golf Resort
Duta Hacienda Riviera Resort
Eagle Ranch Resort
Glory Beach Resort
Grand Lexis Port Dickon
Guoman Resort
Ilham Resort
 Hotel Le Paris 
Lexis Hibiscus Port Dickson
Lexis Port Dickson
Ris Beach Hotel  
Selesa Beach Resort
Hotel Seri Malaysia
Sunshine Bay Resort
Primaland Resort
Cozzi Hotel
Akar Beach Resort
PD World Marina Resort
Mirage Hotel
Grandpa Hotel
Thistle Port Dickson
The Guest Hotel & Spa
Tasik Villa International Resort

Pasaraya/Pusat Beli-belah 
Regina Mall (Dahulu dikenali sebagai Oceanic Mall)
TF Value-Mart, PD Waterfront
Billion Shopping Centre
Econsave Lukut
 Econsave Port Dickson
Family Store Teluk Kemang
Lotus's Hypermarket Lukut (Dahulu dikenali sebagai Tesco)
Pusat Pakaian Hari-Hari 
Pasaraya KU, Sunggala Gateway
Pasaraya Mesra

Galeri imej

Lihat juga 
Pelancongan di Negeri Sembilan

Rujukan

Pautan luar
Peta-peta Port Dickson
Gambar-gambar Port Dickson

Bandar di Negeri Sembilan
 
Petempatan di Port Dickson